Üsna omapärane on Danielsonite, väikses Ameerika linnas elava abielupaari  lahutuse põhjus. Härra Danielson ei lasknud oma naisel lugeda kriminaalromaane, mis viimasele väga meeldisid. Nimelt käitus mees järgmiselt: kui naine ostis või tõi raamatukogust uue kriminulli, võttis mees endale samasuguse, luges kiiresti läbi ning saanud teada, kes on mõrvar, kirjutas kurjategija nime hariliku pliiatsiga naise raamatu kaanele. Muidugi ei olnud naisel enam mõtet teost lugeda. Naine kannatas kolm aastat ning seejärel otsustas ära lahutada. Kohus oli naise poolt ning süüdistas meest abikaasa  jõhkras kohtlemises.